Яна ўдзячна начальніку райсельгасхарчу Н.П. Бортнік не за тое, што адбылася перастаноўка, а за разуменне яе імкнення да развіцця. У рабоце з’явіўся новы штуршок, трэба было зноў удасканальваць сябе як спецыяліста. Бясспрэчна, прафесійны рост бачыцца здалёк. Сведчаннем гэтаму стала мінулагодняя адзнака яе працы. У 2012 годзе начальнік аддзела М.Э. Клімовіч была ўзнагароджана Ганаровай граматай Міністэрства сельскай гаспадаркі і харчавання Рэспублікі Беларусь. Падзея, канечне, прыемная, і ўсё ж ёй падумалася, што ёсць людзі больш дастойныя такой узнагароды.